Public procurement notice: Contract Notice
Published: 2025-11-07
Buyer: ОБЩИНА РАКОВСКИ
Country: BG
Region: BG421
Contract type: Works
Procedure: Open procedure
CPV classification: 45233120: Road construction works | 45233140: Roadway works
Estimated value: 4399205.53 BGN
Submission deadline: 2025-12-11
Award criteria: quality, price
EU fund: eu-funds

Technical requirements: Кандидатът или участникът е осъден с влязла в сила присъда за престъпление по чл. 321 или чл. 321а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 301-307 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 209-213 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 108а от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)
Кандидатът или участникът е осъден с влязла в сила присъда за престъпление по чл. 253-260 от Наказателния кодекс (чл. 54, ал. 1, т. 1 от ЗОП) или за аналогично престъпление в друга държава членка или трета страна (чл. 54, ал. 1, т. 2 от ЗОП)

Eligibility requirements: Годност (правоспособност) за упражняване на професионална дейност
Изискване за вписване в професионален регистър
Участниците в обществената поръчка трябва да са вписани в Централния професионален регистър на строителя (ЦПРС) към Камара на строителите в България (КСБ), а за чуждестранните лица – в аналогичен регистър съгласно законодателството на държава – членка на Европейския съюз, в която са установени или на друга държава – страна по Споразумението за Европейското икономическо пространство.
Минимално ниво: Участникът следва да има правоспособност да изпълнява строежи от втора група, трета категория строежи съгласно ПРВВЦПРС и ЗУТ към момент на подаване на офертата. 

Удостоверяване: Обстоятелството се удостоверява в ЕЕДОП, Част IV: Критерии за подбор, раздел А. Годност, като се посочва информация относно вписването в ЦПРС, респ. в аналогичен регистър, дали съответните документи са на разположение в електронен формат; посочва се уеб адрес, орган или служба, издаващи документа за регистрация и точно позоваване на документа (рег. номер и срок на валидност) и обхвата на регистрацията (категорията и групата строеж, описана в него).
В хипотезата на чл. 67, ал. 5 от ЗОП възложителят може да изиска от участниците по всяко време да представят всички или част от документите, на които участникът се позовава в ЕЕДОП.
Доказване:
При сключване на договор представя копие на Удостоверение за вписване в ЦПРС към Строителната камара за изпълнение на строежи от категорията строеж, в която попада обекта на поръчката,  съгласно чл.25а от ЗКС, а за чуждестранните лица еквивалентен документ, доказващ правото му да извършва такава дейност, издаден от компетентен орган на държава – членка на ЕС или на друга държава - страна по Споразумението за ЕИО, или на Конфедерация Швейцария. В случаите, когато за изпълнител на поръчката е определено чуждестранно лице или обединения на чуждестранни юридически и/или физически лица, при сключване на договора следва да представи документ (удостоверение), с който да докаже, че има право да изпълнява възлаганата дейност в Република България в съответствие с условията и реда, посочени в Закона за камарата на строителите и Правилника за реда за вписване и водене на Централния професионален регистър на строителя. Изискването се поставя в съответствие с чл. 112, ал. 1, т. 4 от ЗОП.
Изискване за наличие на застраховка:
Участниците в обществената поръчка следва да имат застраховка „Професионална отговорност“ за „строител“, съгласно чл. 171, ал. 1 от Закона за устройство на територията. За участник, установен/регистриран извън Република България застраховката за професионална отговорност следва да бъде еквивалентна на тази по чл. 171, ал. 1 от ЗУТ, съгласно законодателството на държавата, където е установен/регистриран участникът. Застрахователното покритие следва да съответства на характера на поръчката, произтичащо от нормативен акт.
Минимално ниво: Участникът трябва да притежава валидна застраховка за професионална отговорност за извършване на СМР в размер не по-малко от 200`000 /двеста хиляди лева/ лв., покриваща минималната застрахователна сума за строежи трета категория, съобразно чл. 5, ал. 2 от Наредбата за условията и реда за задължително застраховане в проектирането и строителството, или еквивалент.
Удостоверяване:
При подаване на офертата обстоятелството се декларира в ЕЕДОП, Част IV: Критерии за подбор, раздел, Б. Икономическо и финансово състояние, като се посочват данни (застрахователна сума, уеб адрес, орган или служба, издаващи документа, точно позоваване на документа – №, вид на застрахованата дейност и срок на валидност) за наличие на валидна застраховка за „Професионална отговорност“ по чл. 171, ал. 1 от ЗУТ за „строител“, при лимит на отговорността, съгласно чл. 5, ал. 2 от Наредбата за условията и реда за задължително застраховане в проектирането и строителството или еквивалентен документ /за чуждестранните лица/. 
В хипотезата на чл. 67, ал. 5 от ЗОП, възложителят може да изиска от участниците по всяко време да представят всички или част от документите, на които участникът се позовава в ЕЕДОП.

Доказване:
При сключване на договора, участникът избран за изпълнител, следва да представи заверено копие на валидна застрахователна полица или еквивалентна застраховка за професионална отговорност, в случай че участникът е установен в друга държава – членка на Европейския съюз, или в страна по Споразумението за Европейското икономическо пространство /за чуждестранните лица/, съобразно декларираното в ЕЕДОП, а в случай, че срокът на валидност на полицата изтича до датата на подписване на договора – и заверено копие на новата застрахователна полица.
Изискване за наличие на опит:
Участниците трябва да имат опит в изпълнението на строителство, идентично или сходно с предмета на настоящата обществена поръчка, изпълнено през последните 5 /пет/ години, считано от датата на подаване на офертата.

Минимално ниво:
През последните 5 години от датата на подаване на офертата, участникът да е изпълнил минимум едно строителство, идентично или сходно с настоящата обществена поръчка.
За „идентично строителство с предмета на поръчката“ се приема дейност/и по ново строителство и/или реконструкция, и/или основен ремонт, и/или рехабилитация на автомагистрала/и и/или скоростни пътища и/или на път/ища от РПМ и/или на път/ища от ОПМ в страната, и/или на еквивалентни такива извън страната. 
За „сходно строителство с предмета на поръчката“ се приема дейност/и по ново строителство и/или реконструкция, и/или основен ремонт, и/или рехабилитация на пътни възли, самолетни писти, летища, улици, мостове, паркинги и други подобни съоръжения, предназначени да осигурят придвижването на различни моторни-превозни средства.
Възложителят не поставя изискване за обем.

Удостоверяване:
При подаване на офертата обстоятелството се декларира в съответната част от ЕЕДОП, Част IV: Критерии за подбор, раздел В. Технически и професионални способности с посочване и описание на строително-монтажните дейности (предмета), стойността, датата, на която е приключило изпълнението, мястото, вида и лице, за което е изпълнено строителството (възложител).
В хипотезата на чл. 67, ал. 5 от ЗОП възложителят може да изиска от участниците по всяко време да представят всички или част от документите, на които участникът се позовава в еЕЕДОП.

Доказване:
При сключване на договора, участникът избран за изпълнител, следва да представи Списък на строителството, идентично или сходно с предмета на обществената поръчка, съобразно декларираното в ЕЕДОП, придружен с удостоверения за добро изпълнение, които съдържат стойността, датата, на която е приключило изпълнението, мястото, вида, както и дали е изпълнено в съответствие с нормативните изисквания.
Оценка на показател П1:
Показател „П1 – Професионална компетентност на ръководния екип, отговорен за изпълнението на поръчката”
Максимален брой точки по показателя - 40 точки.
Показател: П1 се изчислява като сбор от точките по следната формула:
П1 = П1.1 (ОКЕ1+ОКЕ2+ОКЕ3+ОКЕ4) + П1.2 (СКЕ1+СКЕ2+СКЕ3+СКЕ4), където:
 П1.1 е подпоказател за наличието на професионален опит в години, на предложените от участника ключови експерти – максимален брой точки 20 т.
- ОКЕ1 са точките, присъдени на предложения от участника Ключов експерт № 1: Ръководител обект за придобит опит в областта на строителството;
- ОКЕ2 са точките, присъдени на предложения от участника Ключов експерт № 2: Технически ръководител за придобит опит в областта на строителството;
- ОКЕ3 са точките, присъдени на предложения от участника Ключов експерт № 3: Инженер Пътно строителство за придобит опит в областта на строителството;
- ОКЕ4 са точките, присъдени на предложения от участника Ключов експерт № 3: Геодезист за придобит опит в областта на строителството;
Точките по подпоказател П1.1 за всеки експерт поотделно се присъждат по следния начин:
За придобит опит в областта на строителството:
• до 2 години включително – 1 точки;
• над 2 до 3 години включително - 2 точки;
• над 3 до 4 години включително – 3 точки;
• над 4 до 5 години включително – 4 точки;
• над 5 години – 5 точки.
!!! П1.1 се получава, като сбор от точките, присъдени за наличието на опит в години, на предложените от участника ключови експерти.
 П1.2 е подпоказател за участие /опит/ на предложените от участника ключови експерти в брой изпълнени строителства /обекти/ със сходен или идентичен предмет, като изпълняващи длъжността, за която са предложени – максимален брой точки 20 т.
 Пояснение (забележка) във връзка с присъждането на точки:
 За „идентично строителство с предмета на поръчката“ се приема дейност/и по ново строителство и/или реконструкция, и/или основен ремонт, и/или рехабилитация на автомагистрала/и и/или скоростни пътища и/или на път/ища от РПМ и/или на път/ища от ОПМ в страната, и/или на еквивалентни такива извън страната.
 За „сходно строителство с предмета на поръчката“ се приема дейност/и по ново строителство и/или реконструкция, и/или основен ремонт, и/или рехабилитация на пътни възли, самолетни писти, летища, улици, мостове, паркинги и други подобни съоръжения, предназначени да осигурят придвижването на различни моторни-превозни средства.
.
- СКЕ1 са точките, присъдени на предложения от участника Ключов експерт № 1: Ръководител обект за брой обекти, идентични или сходни с предмета на поръчката, в които е участвал като Ръководител обект;
- СКЕ2 са точките, присъдени на предложения от участника Ключов експерт № 2: Технически ръководител за брой обекти, идентични или сходни с предмета на поръчката, в които е участвал като Технически ръководител;
- СКЕ3 са точките, присъдени на предложения от участника Ключов експерт № 3: Инженер Пътно строителство за брой обекти, идентични или сходни с предмета на поръчката, в които е участвал като Инженер Пътно строителство;
- СКЕ4 са точките, присъдени на предложения от участника Ключов експерт № 4: Геодезист за брой обекти, идентични или сходни с предмета на поръчката, в които е участвал като Геодезист;
Точките по подпоказател П1.2 за всеки експерт поотделно се присъждат по следния начин:
За брой изпълнени обекти, идентични или сходни с предмета на поръчката, в които е участвал съответният експерт по изискуемата длъжност:
• за 1 бр. изпълнено строителство – 1 точки;
• за 2 бр. изпълнени строителства – 2 точка;
• за 3 бр. изпълнени строителства – 3 точки;
• за 4 бр. изпълнени строителства – 4 точки;
• за 5 или над 5 бр. изпълнени строителства – 5 точки;
!!! П1.2 се получава, като сбор от точките, присъдени за всеки един от предложените от участника ключови експерти.
На основание чл. 39, ал. 3, т. 1, буква „ж“ от ППЗОП, като част от техническите си предложения, участниците са длъжни да представят съответни документи за доказване на обстоятелствата, посочени в техническите предложения, свързани с този показател.
Участникът е длъжен да представи документи, чрез които се доказва образование и необходимия професионален опит на предложените ключови експерти – дипломи, трудови и/или служебни книжни, заповеди, референции, удостоверения, договори, подписани актове/протоколи за въвеждане в експлоатация на обект и/или др. приложими документи по Наредба № 3/31.07.2003 година за съставяне на актове и протоколи по време на строителството, от които да може да се извлече информация за период и изпълнен/-и обект/-и.
Приложените документи ще бъдат използвани за прилагане на методиката. При евентуално сключване на договор – документите по чл. 39, ал. 3, т. 1, буква „ж“ от ППЗОП няма да бъдат публикувани на профила на купувача с цел защита на информацията, която се отнася до отделните експерти на основание чл. 37 от ЗОП, във вр. с Регламент (ЕС) 2016/679.
Показател П2 „Срок за изпълнението на строителството”
Максимален брой точки по показателя - 10 точки.
П2 - е показател, отразяващ тежестта на предложения от участника срок за изпълнение на строителството /в календарни дни/;
 Максимален брой точки получава офертата с предложен най-кратък срок за изпълнение на строителството;
 Точките на останалите участници се определят в съотношение към най-краткия срок за изпълнение на строителството по следната формула:
П2 = (Amin / Ai) х 10, където
Amin – представлява минималният (най-кратък) предложен срок за изпълнение на строителството;
Ai – представлява срок за изпълнение на строителството, предложен от i-тия участник.
Възложителят определя границите относно допустим срок за изпълнение на строително-монтажните работи, относими отделно към всяка една обособена позиция: 100 (сто) календарни дни минимален срок за изпълнение, респ. 200 (двеста) календарни дни максимален срок за изпълнение. При изготвяне на своите предложения, участниците следва задължително да се съобразят с така посочените минимален и максимален срок за изпълнение на поръчката.
Показател П3 „Ценово предложение”
До оценка по този показател се допускат само оферти, които съответстват на условията за изпълнение на обществената поръчка. Максимален брой точки по показателя – 50 точки. Оценките на офертите по показателя се изчисляват по формулата:
П3 = (П3min / П3i) х 50, където:
П3min е минималната предложена обща цена, в лева без ДДС съгласно Ценовите предложения на допуснатите участници.
П3i е предложената обща цена, в лева без ДДС съгласно Ценовото предложение на съответния участник.
Комисията изчислява точките с точност до втория знак след десетичната запетая.
Аргументация: Основната цел на възложителя е да се осигури икономически ефективно изпълнение на поръчката, при гарантирано качество и съответствие с техническите изисквания. Ценовият показател позволява да се отчете икономическата рационалност на офертите, като се постигне баланс между предложената цена и професионалния капацитет на участниците (оценяван чрез другите показатели). Чрез прилагането на Показател П3 се гарантира: ефективно разходване на публични средства; равнопоставеност на участниците, тъй като формулата е обективна и математически ясна; прозрачност при оценяването, защото всяка цена получава съответна оценка по предварително известен механизъм.
Ценовото предложение е най-важната част от офертата, поради което се оценява и съпоставя с конкурентните предложения съгласно горната формула.
Чл. 197. (1) Жалба може да се подава в 10-дневен срок от:
1. (доп. - ДВ, бр. 49 от 2018 г., изм. - ДВ, бр. 88 от 2023 г., в сила от 01.02.2024 г.) изтичането на срока по чл. 100, ал. 3
- срещу решението за откриване на процедурата, решението за създаване на квалификационна система и/или
решението за одобряване на промени в условията по обявената процедура;
2. (изм. - ДВ, бр. 88 от 2023 г., в сила от 01.02.2024 г.) изтичането на срока по чл. 100, ал. 4 - срещу решението за
одобряване на поканата за потвърждаване на интерес и/или решението за одобряване на промени в поканата за
потвърждаване на интерес;
3. (изм. - ДВ, бр. 88 от 2023 г., в сила от 01.02.2024 г.) изтичането на 5-дневния срок по чл. 100, ал. 5 - срещу
решението за откриване на процедурата и/или решението за одобряване на промени в условията по обявената
процедура;
4. (изм. - ДВ, бр. 88 от 2023 г., в сила от 01.02.2024 г.) изтичането на срока по чл. 179 - срещу решението за
откриване на процедурата и/или решението за одобряване на промени в условията по обявената процедура;
5. (изм. - ДВ, бр. 49 от 2018 г.) публикуването на:
а) решенията за провеждане на процедури на договаряне по чл. 18, ал. 1, т. 8 - 10 и 13;
б) (изм. - ДВ, бр. 88 от 2023 г., в сила от 01.02.2024 г.) решенията по чл. 100, ал. 13;
6. (изм. - ДВ, бр. 86 от 2018 г., в сила от 01.11.2019 г.) връчването на решението за предварителен подбор или за
приключване на диалога;
7. (изм. - ДВ, бр. 49 от 2018 г., изм. - ДВ, бр. 86 от 2018 г., в сила от 01.11.2019 г.) връчването на решението за:
а) определяне на изпълнител;
б) класиране на участниците в конкурса за проект;
в) включване или за отказ от включване в квалификационна система или в динамична система за покупки;
г) прекратяване на участието в квалификационна система или в динамична система за покупки;
д) прекратяване на процедурата;
е) (нова - ДВ, бр. 102 от 2019 г., в сила от 01.01.2020 г.) откриване възлагането на обществена поръчка чрез
използване на квалификационна система или динамична система за покупки;
ж) (нова - ДВ, бр. 107 от 2020 г., в сила от 01.01.2021 г.) отстраняване на нарушението в случаите по чл. 202, ал. 2.
8. публикуването на обявлението за доброволна прозрачност.
(2) (Доп. - ДВ, бр. 49 от 2018 г.) Жалбата по чл. 196, ал. 5 се подава в 10-дневен срок от уведомяване за съответното
действие, а ако лицето не е уведомено, както и при бездействие - от датата, на която е изтекъл срокът за
извършване на съответното действие.
(3) (Изм. - ДВ, бр. 49 от 2018 г., отм. - ДВ, бр. 86 от 2018 г., в сила от 01.11.2019 г.)
Начин на провеждане на процедурата:
Настоящата процедура се провежда изцяло електронно, чрез Централизираната автоматизирана информационна система „Електронни обществени поръчки“ (ЦАИС ЕОП) по чл. 39а, ал. 1 от Закона за обществените поръчки, намираща се на електронен адрес: https://app.eop.bg/today
Документи, свързани с участие в процедурата, които не са подадени през ЦАИС ЕОП, няма да бъдат приемани и разглеждани.
Разходи за поръчката
Разходите за подготовка на офертите и за участие в процедурата са за сметка на участниците в нея. Участниците нямат право да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на процедурата.
Обхват на обществената поръчка:
Настоящата обществена поръчка включва рехабилитация на път PDV 1230 в участъка от km 0+000 до km 4+635.  Проектът е разделен на три участъка (Подобекта) както следва:
Подобект 1: участък 1 от км 0+552 до км 1+913;
Подобект 2: участък 2 от км 1+913 до км 3+274;
Подобект 3: участък 3 от км 3+274 до км 4+635.
Пътят е основна пътна артерия за жителите на село Отец Кирилово и село Дрангово към областния град Пловдив и осигурява връзка към имоти с различни предназначения – еднофамилни жилищни сгради, стопански дворове и др. Пътят е основна пътна артерия за жителите на село Отец Кирилово и село Дрангово към областния град Пловдив и осигурява връзка към имоти с различни предназначения – еднофамилни жилищни сгради, стопански дворове и др. За определяне на оценката на състоянието на съществуващата конструкция на пътното платно е извършен визуален оглед на трасето. По цялата дължина на участъка съществуващата настилка е надхвърлила експлоатационния си срок, като дори на повечето места липсва добро асфалтово покритие. На повърхността има изразени множество слягания и компрометирана основа. От направения оглед и съгласно „Технически правила и изисквания за поддържане на пътища“, по-конкретно в „Методика за измерване и оценка на повредите по пътната настилка“ от 1986 г. са направено следните заключения за съществуващото състояние на пътната настилка спрямо повредите по нея:
-	Лошо отводняване и проникване на повърхностните води в пътната основа;
-	Пътната конструкция е надхвърлила експлоатационния си срок;
-	Недостатъчна превантивна поддръжка по време на експлоатация
На база визуалния оглед се направиха следните изводи по отношение състоянието на конструкцията на пътното платно.
- Съществуващата асфалтова настилка е в лошо състояние и отдавна е надминала експлоатационния си период. Има множество дупки , напречни пукнатини и дефекти по настилката. 
-	Участъкът не притежава необходимата носимоспособност и необходимата равност за класа на пътя.
-	Към момента на огледа липсват добре оформени напречни наклони, които бързо да отвеждат повърхностните води от пътното платно;
-	Равността в участъка е ниво  – „Лошо“
Съгласно нормативната уредба ще бъдат предприети съответните ремонтно-възстановителни работи по пътната настилка. Пътят е с променлив габарит, вариращ от 4,80м до 5,60м. в границите на пътя. В момента движението се извършва двупосочно. От направения оглед на място не може да се установи ширината на пътните банкети поради обстоятелството, че в същите има поникнали храсти и млади дървета.
Като цяло отводнителната система работи в цялост поради съществуващия надлъжен наклон, а на места надлъжния наклон е минимален и това са компрометираните места от гледна точка на задържането на повърхностната вода. Съществуващият надлъжен наклон на пътя е в нормалните граници, но в същото време и недостатъчен сам по себе си за извършване на цялостното отводняване на улицата. В разглеждания участък не съществуват облицовани окопи, бетонови плочи или елементи за отводняването. Има съществуващ необлицован окоп от двете страни, който е в много тежко състояние поради факта, че не е поддържан регулярно във времето.
В разглеждания участък на път PVD 1230 има следните съоръжения:
-	km 1+232 – водосток
Съществуващият водосток е в лошо състояние има недобре оформен вток и отток. Ограничителните системи за пътища са в добро състояние и проектното решение предвижда запазването им.

2.2.	Проектни решения:
	Полско – измервателни работи:
За разработването на проекта са извършени полски измервателни работи. За целта е направен опорен полигон (координатна система БГС-2005) и е разположен на подходящо място. Всички пикетни точки от надлъжното и напречното сечение са обвързани чрез трасировъчни данни с опорния полигон. За извършването на измерването е направено заснемане на съществуващия път през около 10м в оста и двата ръба на настилката. Заснети са всички допълнителни площи за асфалтиране, кръстовища, отбивки за имоти и зауствания.
	Ситуация:
Оптимизирането на пътната ос е извършено чрез прави и криви за проектна скорост 40 км/ч. Взето е проектно решение пътя да се проектира с прави и кръгови криви. Добавени са всички зауствания със съществуващи второстепенни пътища, отбивки за имоти и др. Проектното решение цели максимално да се развие в обсега на съществуващия път с цел запазване на габарита. С така проектираното ситуационно решение трасето се развива в границите на съществуващият пътен обхват и допълнителни процедури по отчуждаване няма да се налагат.
	Нивелетно решение:
	Съгласно Наредбата за проектиране на пътища нивелетата е проектирана с прави и вертикални криви. Новопроектираната нивелета е съобразена с теренната линия на съществуващия път и е с нивелетни разлики, съобразно допустимите изисквания да се осигури необходимото усилване на настилката. Тя е проектирана в проектната ос на пътя, като максимално целесъобразна съгласно основната идея на разработката. С оглед осигуряване необходимата носимоспособност и равност на асфалтобетоновата настилка и избягване на допълнителни участъци за реконструкция нивелетата е решена сравнително близо до съществуващия терен. 
	Типов напречен профил и габарити:
Проектните габарити са приети, така че да са най-близки до съществуващите в рамките на допустимите отклонения. Предвидено е ширината на пътя да бъде в границите между 5,00 и 5,50 метра. Напречен наклон на настилката в прав участък – 2,5% и в крива – едностранен q% съобразно радиуса на кривата. 

Забележка: Пълно описание на предмета на поръчката се съдържа в Техническата спецификация – Приложение № 1 към документацията за поръчката, проекта и КС.
​​​​​​​
	Настилка:
Проектното решение относно настилката на път PDV 1230 (включително и заустванията по второстепенните пътища) предвижда :
-	Полагане на плътен асфалтобетон тип „А“ с променлива дебелина.
-	Полагане на неплътен асфалтбетон (биндер) за изкърпване и изравняване на ревността и носимоспособността.
Предвидени са и площи за изкърпване чрез фрезоване и полагане на неплътен асфалтобетон /биндер/. 
За проектно решение на заустванията се приема:
-	Плътен асфалтобетон тип „А“ 
-	Несортиран трошен камък (0-63мм)
-	Направа на изкоп за оформяне на заустването
При проектното решение за заустванията да се има предвид оптимално зануляване на нивелетата и привързане към новите и съществуващи нива.
	Сигнализация с пътни знаци и маркировка:
Този проект се отнася за постоянната вертикална сигнализация и хоризонтална маркировка и съдържа необходимите чертежи и количествени сметки, касаещи въвеждане на обекта в експлоатация. Пътните знаци и хоризонталната маркировка са нанесени в графичната част на проекта.
Вертикална сигнализация: Вертикалната сигнализация е нанесена в ситуация със схематично изображение на пътните знаци, техните номера и километричното им положение. Пътните знаци са III-ти типоразмер със светлоотразително фолио клас RА2. Пътните знаци да се изработват в пълно съответствие с техническите и технологични изисквания на БДС 1517:2006 - Знаци пътни, форми, размери, символи, цветове и шрифтове или еквивалентен. Лицето на пътния знак не трябва да има отвори или следи от такива и да съответства на клас Р3 по БДС EN 12899-1 или еквивалентен.
Основата на пътния знак трябва да има устойчивост на корозия, съответстваща на клас SР2 по БДС EN 12899-1 или еквивалентен, а металният стълб от опорната конструкция трябва да е горещопоцинкован в съответствие с БДС EN ISO 1461 „Горещопоцинковани покрития на готови продукти от чугун и стомана или еквивалентен. Технически изисквания и методи на изпитване.“ със средна маса на покритието не по-малка от изискванията в таблица 3, а за скрепителните елементи – в таблица 4 на същия стандарт.
Основата на пътния знак трябва да е защитена, като ръбовете са формовани с единично или двойно огъване в посока обратна на лицето на знака. Формованият защитен ръб трябва да е непрекъснат по цялата периферия на основата. Основите на пътните знаци с променливи размери трябва да са защитени чрез носещата конструкция или по друг начин.
Материалите, използвани за носещи конструкции и свързващи елементи, трябва да съответстват на приложимите части от БДС EN 10025 или еквивалентен. Стоманата за изработване на носещите конструкциите трябва да е с качество не по-ниско от S 355 JR съгласно БДС EN 10025-1 или еквивалентен.
Хоризонтална маркировка: Дневната видимост на пътната маркировка, изразена чрез коефициента на яркост Qd при разсеяно осветление, в ново състояние трябва да съответства най-малко на клас Q4, съгласно БДС EN 1436 или еквивалентен. Нощната видимост на пътната маркировка, изразена чрез коефициента на яркост при обратно отражение при суха настилка RL, в ново състояние трябва да съответства най-малко на клас R5 съгласно БДС EN 1436 или еквивалентен, а при влажна настилка - най-малко на клас RW3. Цветът на сухата пътна маркировка, изразен чрез координатите на цветност в ново състояние трябва да отговаря на координатите на цветност за бял и жълт цвят съгласно БДС EN 1436 или еквивалентен. Коефициентът на яркост β в ново състояние трябва да отговаря на клас В4. Съпротивлението на хлъзгане на пътната маркировка трябва да съответства в ново състояние най-малко на клас S3, съгласно БДС EN 1436 или еквивалентен. Линиите, стрелките, символите и надписите на пътната маркировка трябва да се изпълняват с равномерни контури. Хоризонталната маркировка да се изпълни в пълно съответствие с техническите и технологични изисквания на БДС EN 1436:2007+A1:2009 – Материали за пътна маркировка или еквивалентен.
	Временна организация на движението:
Временната организация на движението (ВОД) има за цел от започването до завършването на строителните работи да осигури максимално безопасността на движение на МПС, безопасното им вливане и отливане в и от главния маршрут с вертикални знаци и хоризонтална маркировка. В проекта са разработени необходимите схеми за временна сигнализация с пътни знаци на участъците, по които ще се извършват строителни работи. 
Пътните знаци и другите средства за сигнализиране на строителни и ремонтни работи по пътя, да се поставят върху стабилно закрепени стълбчета, преносими или возими стойки – платформи. Предвидените знаци са от III-ти типоразмер, рефлектиращи. Организацията обхваща знаци уведомяващи за ремонт на съоръжението и указания за намаляване на скоростта преди отклонението по временния път.
Пътните знаци от постоянната сигнализация, които не отговарят на временната сигнализация по този проект, трябва да бъдат отстранени до завършване на строителните работи. Поставянето и поддържането на сигнализацията по време на изпълнение на СМР в обхвата на пътя е задължение на организацията, която извършва строително-ремонтните работи. Временната сигнализация своевременно трябва да се ремонтира и поддържа в работен вид. След приключване на строителните работи временната сигнализация се демонтира и незабавно се въвежда в действие постоянната сигнализация. При случаи различни от предлаганите варианти за временна сигнализация, строителят трябва да предложи съответната временна организация на движението, съобразно Наредба №3 от 16.08.2010г.
Проектът за Временна организация на движението има за цел за поетапно затваряне на пътя в едната лента и затваряне на движението изцяло в двете ленти само при полагането на последния износващ пласт от плътен асфалтобетон с цел по-добро технологично изпълнение и последваща по-лесна експлоатация на пътя. Със затварянето на пътя с цели полагането на последния пласт да бъде на цяла ширина и невъзможността за появяване на надлъжна фуга.

Winner: Министерство на околната среда и водите